# Hvordan kan vi få bæredygtig transport i byen?

Transport er den kategori i vores samfund, der har sænket CO2-udslippet **mindst** gennem de seneste 30 år.

1. Find grafer på nettet, der viser, hvor stor en del af Danmarks samlede CO2-udledning, der stammer fra transportsektoren.

Biler kører længere og længere på literen, togene bliver elektrificeret, busser kører i stigende grad på gas og biobrændsel, hvilket alt sammen burde reducere CO2-udslippet.

1. Hvorfor falder CO2-udledningerne fra transportsektoren ikke?
2. Hvilke krav stiller du til transport? Hvilke af disse krav vægter du højest?
3. Undersøg, hvor langt der er fra din bopæl til gymnasiet på <https://www.google.dk/maps>.
4. Hvor meget CO2 udleder du ved at køre til Gymnasiet i hhv. bil og bus/tog (se nedenstående skema)?

|  |  |
| --- | --- |
| **Transportmiddel** | **CO2-udslip pr. km. (g)\*** |
| Cykel | 0 |
| Bus | 27 |
| Tog | 37 |
| Lille bil | 110 |
| Stor bil | 150 |
| Færge | 170 |
| Fly | 223 |

Kilde: Greenmatch (<https://www.greenmatch.dk/blog/2016/03/saa-meget-bruger-du-i-co2-naar-du-rejser>). \*Gennemsnitstal – der er stor variation afhængig af transportmidlets alder, fabrikat, størrelse osv. Tallene dækker kun over CO2-udledning ved selve transporten og ikke udledning ved fremstilling, vedligehold og skrotning (se evt. fig. 5.18 i bogen).

1. Hvor lang tid tager turen i hhv. bil og bus (kan ses på maps.google.com under rutevejledning)? Synes du, at CO2-besparelsen ved at køre bus/tog modsvarer den ekstra tid, det evt. tager? Hvad skal der til for, at du vil vælge bus/tog frem for bil?
2. Undersøg, hvor meget CO2 du udledte på din seneste rejse med fly, og hvor meget du kunne spare ved at køre med tog – hvis muligt. Bemærk, at toget ikke altid kører i ”fugleflugtslinje”. Ville du undvære flyveturen for at spare CO2?
3. Undersøg på nettet, hvordan du kan købe klimaaflad/klimakompensation for din flyvetur, og hvad pengene går til.
4. Er klimaaflad løsningen på problemet?
5. Hvordan kan transport være socialt bæredygtigt – hvordan kan det være ikke-socialt bæredygtigt?
6. Hvordan kan transport være økonomisk bæredygtigt? Og hvordan kan det være ikke-økonomisk bæredygtigt?
7. Hvilke verdensmål knytter sig til bæredygtig transport?

|  |
| --- |
| Gem svar og data, så de kan indgå i besvarelsen af den overordnede problemstilling *Hvordan bliver byer bæredygtige?*  De indsamlede data og beregninger skal gemmes, så de nemt kan indgå i opgavebesvarelsen og medbringes til eksamen.  **HUSK:** *Jo bedre data – des bedre argumentation.* |